Alexander Büttner. Alexander Büttner (; 1989-yil 11-fevralda tugʻilgan) — gollandiyalik futbolchi, „De Graafschap“ klubi himoyachisi hisoblanadi. Klublardagi faoliyati. Manchester United. 21-avgust kuni Alexander Büttner „Manchester United“ futbol klubiga oʻtdi va klub bilan 5 yillik shartnoma imzoladi. Hamda, uning klubdagi rasmiy debyuti 2012-yilning 15-sentyabrida, premyer-liganing 4-turi doirasida „Wigan“ klubiga qarshi boʻlib oʻtgan. Shuningdek, oʻsha oʻyinda Alexander Büttner raqib darvozasiga gol urdi va shu bilan bir qatorda yana bir golli uzatmani amalga oshirdi. Anderlecht. 2016-yilning 1-fevralida Alexander Büttner Belgiyaning „Anderlecht“ klubiga ijaraga oʻtdi. Vitesse. 2017-yilning 16-yanvarida Alexander Büttner 2,5 yillik shartnoma imzolab, „Vitesse“ futbol klubiga qaytgan. New England Revolution. 2019-yil 1-noyabrda Alexander Büttner MLSning „New England Revolution“ futbol klubi bilan shartnoma imzoladi. Uning Shimoliy Amerika ligasidagi debyuti 2020-yil 9-iyul kuni MLS is Back Tournamentining „Monreal Impact“ futbol klubiga qarshi oʻyinida boʻlgan. Ammo, 2021-yil 20-yanvarda Alexander Büttner tomonlarning oʻzaro kelishuviga koʻra „New England Revolution“ bilan shartnomasini bekor qilgan. Waalwijk. 2021-yilning 12-iyulida Büttner bir mavsumlik shartnoma asosida „Waalwijk“ futbol klubiga qoʻshildi. Xalqaro faoliyati. 2008-yilda Alexander Büttner Niderlandiyaning 19 yoshgacha boʻlgan terma jamoasi safida bitta oʻyin oʻtkazdi va yoshlar terma jamoasiga chaqirildi va u 8 oʻyinda maydonga tushgan. 2012-yil 7-may kuni Bert van Marveyk Alexander Büttnerni Yevropa chempionatiga boradigan Gollandiya terma jamoasi futbolchilarning kengaytirilgan tarkibiga kiritgan.